**Joseph Vincent "Joe" Flacco** (s. 16. tammikuuta 1985, Aubudon, New Jersey) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2008 lähtien NFL-liigassa edustaen useaa eri seuraa. Hänet muistetaan etenkin uransa alkuajasta Baltimore Ravensissa, jossa hän voitti kaudella 2012 liigan mestaruuden Super Bowlin ja hänet valittiin ottelun arvokkaimmaksi pelaajaksi. Kaudella 2023 Flacco pelaa Cleveland Brownsissa.

NFL-ura
-------

Flacco pelasi ennen NFL:ää sekä Pittsburghin että Delawaren yliopistojen joukkueissa. Hänet varattiin vuoden 2008 NFL:n varaustilaisuuden ensimmäisen kierroksen 13. pelaajana, jolloin hänestä tuli kaikkien aikojen pienimmällä numerolla Delawaren yliopistosta varattu pelaaja. 

Tulokaskautensa Flacco aloitti Ravensin kolmantena pelinrakentajana, mutta hänestä tuli aloittaja jo kauden ensimmäisessä ottelussa muiden pelinrakentajien Kyle Bollerin sekä Troy Smithin jouduttua sivuun. Hän onnistui myös vakiinnuttamaan paikkansa Ravensin aloittajana, ja johdatti joukkueen lopulta konferenssifinaaleihin, jossa Pittsburgh Steelers osoittautui kuitenkin vahvemmaksi. 

Seuraavalla kaudella Flacco jatkoi vahvoja esityksiään, ja tällä kertaa pudotuspeleissä taival päättyi toisella kierroksella Indianapolis Coltsia vastaan. Kaudella 2012 joukkue eteni viimein Super Bowliin, jossa vastaan asettui NFC-konferenssin mestari San Francisco 49ers. Ravens voitti Super Bowlin ja Flacco palkittiin finaalin parhaana pelaajana.

Flacco pelasi 11 kautta Baltimoressa. Kaudella 2018 tulokas Lamar Jackson syrjäytti Flaccon aloittavan pelinrakentajan paikalta ja kauden jälkeen Baltimore myi Flaccon Denver Broncosiin. Flacco pelasi kaudella 2019 kahdeksan ottelua, kunnes hänen kautensa päättyi loukkaantumiseen. Kauden jälkeen Denver vaputti hänet sopimuksesta.

Kaudeksi 2020 Flacco siirtyi New York Jetsiin varamieheksi Sam Darnoldille. Kaudeksi 2021 Flacco teki sopimuksen Philadelphia Eaglesin kanssa. Hän ei pelannut otteluakaan Eaglesissa ja hänet kaupattiin takaisin Jetsiin kauden loppupuolella, kun Jetsin aloittava pelinrakentaja Zach Wilson loukkaantui. Kauden 2022 Flacco jatkoi Jetsissä Wilsonin varamiehenä.

Kauden 2023 alussa Flaccolla ei ollut pelaajasopimusta minkään seuran kanssa. Runkosarjan puolivälin jälkeen Cleveland Browns teki hänen kanssaan sopimuksen joukkueen alkuperäisen pelinrakentajan loukkaannuttua. Flacco palkattiin tulokaspelinrakentaja Dorian Thompson-Robinsonin varamieheksi ja mentoriksi. Thompson-Robinson sai kuitenkin jo seuraavassa ottelussa aivotärähdyksen ja Flaccosta tuli Brownsin ainoa pelinrakentaja. Flacco pelasi hyvin ja johdatti Brownsin pudotuspeleihin.

Muuta
-----

Flaccolla on henkilökohtaiset sponsorisopimukset urheiluvälinevalmistaja Reebokin sekä pizzeriaketju Pizza Hutin kanssa. 

Baltimore Orioles varasi Flaccon veljen, Mike Flaccon, baseballin ammattilaisliigan MLB:n vuoden 2009 varaustilaisuudessa 31. kierroksella.

Aiheesta muualla
----------------

* Kuvia tai muita tiedostoja aiheesta **Joe Flacco** Wikimedia Commonsissa

* Virallinen sivusto (Arkistoitu – Internet Archive)
* Profiili Baltimore Ravensin sivustolla (Arkistoitu – Internet Archive)

Lähteet
-------

1. ↑  Broncos trade for Ravens QB Joe Flacco *nfl.com*. Viitattu 14.3.2019. (englanniksi)
2. ↑  Broncos placing QB Joe Flacco, LB Corey Nelson on injured *denverbroncos.com*. Viitattu 5.10.2020. (englanniksi)
3. ↑  Broncos to release Joe Flacco after just one season *nfl.com*. Viitattu 5.10.2020. (englanniksi)
4. ↑  Jets Sign QB Joe Flacco to Back Up Sam Darnold *newyorkjets.com*. Viitattu 5.10.2020. (englanniksi)
5. ↑  Eagles trade QB Joe Flacco to Jets *philadelphiaeagles.com*. Viitattu 8.1.2024. (englanniksi)
6. ↑  Jets bringing back Joe Flacco, Mike White to lock in QB situation New York Post. Viitattu 8.1.2024. (englanniksi)
7. ↑  Browns sign Joe Flacco to practice squad CBS Sports. Viitattu 8.1.2024. (englanniksi)
8. ↑  Browns name Joe Flacco starter with Thompson-Robinson out ESPN. Viitattu 8.1.2024. (englanniksi)
9. ↑  Joe Flacco, Browns handle Jets for playoff bert ESPN. Viitattu 8.1.2024. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |